text: نئی دلّی ، 20نومبر گنگا کی صفائی سے متعلق مشن کی تنظیم ، نیشنل مشن فار کلین گنگا ( این ایم سی جی ) نے دریائے جمنا کی صفائی ستھرائی کی کوششوں کو جاری رکھتے ہوئے آج نئی دلّی میں واقع کالندی کنج گھاٹ پر ایک صفائی ستھرائی مہم شروع کی ۔ این ایم سی جی کے ڈائرکٹر جنرل جناب راجیو رنجن مشرا نے علیٰ الصبح اپنی ٹیم کے ساتھ ساؤتھ دلّی میونسپل کارپوریشن ( ایس ڈی ایم سی اور مقامی اسٹیک ہولڈروں کے ساتھ اس مہم کا آغاز کیا ۔ گھاٹ کو پلاسٹک اور دیگر ٹھوس فضلے سے پاک کر کے صاف ستھرا کیا گیا ۔